Avatud ja väikese majandusena ei pääse me siiski sellest, mis meid mõjutavate väliste protsesside ja partnerriikidega toimub. Seega väliskeskkonna mõjusid  alahinnata ei saa. Kui vaadata meie talvise prognoosi ajal valitsenud globaalset olukorda, hakkab silma, et selle ajaga on krediiditurgude tervis märgatavalt halvenenud. Samuti on nafta ning toiduainete hinnad liikunud kiirusega, mida eelmine aastaprognoos ei arvestanud. See kõik on Eestile mõju avaldamas küll pigem kaudselt, kuid inflatsioonilist survet jätkuvalt toetavate teguritena ka otseselt.